R  O  M  Â  N  I  A
MINISTERUL ADMINISTRAŢIEI ŞI INTERNELOR                                    
INSPECTORATUL GENERAL AL POLIŢIEI ROMÂNE
            CENTRUL DE INFORMARE ŞI RELAŢII PUBLICE

www.politiaromana.ro
E-mail:presa@politiaromana.ro

	Nr. 2036  din 12 iulie 2009

POLIȚIA RUTIERĂ ESTE HOTĂRÂTĂ SĂ REDUCĂ NUMĂRUL ACCIDENTELOR GRAVE PE CELE MAI RISCANTE TREI DRUMURI  NAȚIONALE

În perioada 15 iulie – 31 august 2009, Poliția Rutieră va acționa în cadrul Programului de reducere a accidentelor rutiere pe DN2, DN6 şi DN1C, care are ca scop reducerea numărului de accidente rutiere și victime / Polițiștii își vor concentra eforturile pe segmentele de drum și intervalele orare cu cel mai înalt grad de risc de producere a accidentelor rutiere.     

Analiza de risc rutier făcută pe principalele drumuri naţionale relevă că  drumurile cu cel mai ridicat risc de producere  a accidentelor sunt DN2 Bucureşti-Urziceni-Buzău-Râmnicu Sărat-Focşani-Bacău-Roman-Suceava-Siret-Frontiera cu Ucraina, DN6 Bucureşti-Alexandria-Roşiori de Vede-Craiova-Filiaşi-Caransebeş-Lugoj-Cenad şi DN1C Cluj-Dej-Baia Mare-Halmeu-Frontiera cu Ucraina. Comparativ cu primele 5 luni ale anului 2008,  pe DN6 se constată  o creştere a numărului accidentelor grave cu 16% şi a persoanelor decedate cu 6%. Pe DN1C, numărul  accidentelor grave a crescut cu 8%,  iar cel al persoanelor decedate, cu 14%. O situaţie particulară există pe DN2, unde, deşi se înregistrează o scădere de 10% a numărului persoanelor decedate, rămân îngrijorătoare frecvenţa accidentelor grave şi numărul mare al acestora (75 de accidente grave produse în primele 5 luni ale anului în curs).
Pentru a asigura premisele menţinerii trendului descrescător al accidentelor rutiere înregistrat în primele 5 luni ale acestui an şi pentru diminuarea consecinţelor acestora, în perioada 15 iulie – 31 august polițiștii rutieri vor acţiona în sistem integrat ( poliţie rutieră - poliţie de ordine publică) pe cele trei drumuri naţionale, prin instituirea de dispozitive care vor fi coordontate şi monitorizate de Direcţia Rutieră din Inspectoratul General al Poliției Române.
De precizat că în perioada 1 ianuarie - 30 iunie, la nivel naţional s-au produs 4123 de accidente grave, soldate cu 1056 de persoane decedate şi 3696 de răniți grav. Comparativ cu aceeaşi perioadă a anului trecut, se constată o scădere cu 6,95% a numărului accidentelor grave, o reducere cu 14,15% a numărului persoanelor  decedate şi o diminuare cu 5,42% a numărului persoanelor rănite grav( vezi grafic: roșu=2008; galben=2009). 

Evaluarea riscului rutier la nivelul principalelor drumuri naţionale

Comparativ cu primele șase luni ale anului anterior şi prin evaluarea trendurilor în ultimele luni ale acestui an, au fost evidențiate atât arterele rutiere cu nivel ridicat al numărului de accidente rutiere, cât și cele cu un nivel scăzut de accidente de circulație.

Artere rutiere cu nivel ridicat de accidente:
•	Dej-Bistriţa-Vatra Dornei-Câmpulung Moldovenesc-Suceava; 
•	Bucureşti-Alexandria-Caracal-Craiova-Caransebeş-Timişoara-Cenad;
•	Bucureşti-Urziceni-Buzău-Râmnicu Sărat-Focşani-Bacău-Roman-Suceava-Siret;
•	DN28(Săbăoani)-Târgu Frumos-Iaşi;
•	Caracal-Drăgăşani-Râmnicu Vâlcea-Olăneşti;
•	Cluj-Dej-Rastoci-Baia Mare-Livada-Halmeu-Frontiera cu Ucraina;

Artere rutiere cu nivel scăzut de accidente rutiere:
•	Bucureşti-Ploieşti-Braşov-Sibiu-Alba-Cluj-Oradea-Ungaria;
•	Bucureşti-Titu-Găieşti-Piteşti-Sibiu-Sebeş-Deva-Arad-Nădlac;
•	Bucureşti-Urziceni-Buzău-Râmnicu Sărat-Focşani-Bacău-Roman-Suceava-Siret;
•	Turda-Târgu Mureş-Reghin-Topliţa-Borsec-Piatra Neamţ-Bacău;
•	Braşov-Sighişoara-Târgu Mureş;
•	Drobeta Turnu Severin-Târgu Jiu-Horezu-varianta Sud Râmnicu Vâlcea D.N.7.

Evaluarea riscului rutier pe categorii de drumuri

Analiza datelor rezultate din dinamica accidentelor rutiere evidențiază că 77% dintre accidentele grave de circulaţie au avut loc în interiorul localităților.

Riscul rutier pe DN2

În primele șase luni ale acestui an, pe DN2 Bucureşti-Urziceni-Buzău-Râmnicu Sărat-Focşani-Bacău-Roman-Suceava-Siret-Frontiera cu Ucraina au fost înregistrate 96 de accidente grave (-23% faţă 6 luni 2008), 52 de morţi (aceeaşi valoare fiind înregsitrată şi în 6 luni 2008) și 77 răniţi grav (-26% faţă de 6 luni 2008). 

Principalele cauze ale accidentelor de pe DN2	

Distribuţia pe ore şi zile a accidentelor grave de pe DN2	

Așa cum rezultă din analiza accidentelor rutiere produse pe DN2, principalele cauze generatoare sunt conducerea imprudentă, traversarea neregulamentară a pietonilor şi adormirea la volan. În primele 6 luni ale acestui an,  peste 35% dintre accidente s-au produs în zilele de vineri şi sâmbătă, iar între orele 15.00 și 18.00 au avut loc peste 28% dintre evenimente.
Analiza datelor evidenţiază ca zone cu risc crescut de producere a accidentelor rutiere următoarele poziţii kilometrice:
•	km 12, judeţul Ilfov;
•	Km 106-110, 131, judeţul Buzău;
•	Km 174-179, judeţul Vrancea;
•	Km 294-298, judeţul Bacău.

Riscul rutier pe DN6

În primele șase luni anului 2009, pe DN6 Bucureşti-Alexandria –Roşiori de Vede-Craiova-Filiaşi-Caransebeş-Lugoj-Cenad au fost înregistrate 82 de accidente grave (-4% faţă de 6 luni 2008), 46 morţi (-4% faţă de 6 luni 2008), 52 răniţi grav (-2% faţă de 6 luni 2008).

Principalele cauze ale accidentelor de pe DN6	

Distribuţia pe ore şi zile a accidentelor grave de pe DN6	

Din analiza acestor date rezultă că principalele cauze ale accidentelor produse pe DN6 sunt viteza neadaptată la condiţiile de drum şi conducerea imprudentă. În primele șase luni ale anului în curs, peste 39% dintre accidente s-au produs în zilele de vineri şi sâmbătă, iar în jurul orelor 7.00, 11.00 şi 18.00 s-au produs peste 24% dintre accidente.
Analiza evidenţiază, de asemenea, ca zone cu risc crescut de producere a accidentelor rutiere următoarele poziţii kilometrice:
•	km 12, judeţul Ilfov;
•	Km 188, judeţul Dolj.
Riscul rutier pe DN1C

În primele șase luni ale anului 2009, pe DN1C Cluj-Dej-Baia Mare-Halmeu-Frontiera cu Ucraina au fost înregistrate 36 de accidente grave (+24% faţă de 6 luni 2008), 10 morţi (+43% faţă de 6 luni 2008) și 36 răniţi grav (+13% faţă de 6 luni 2008).

Principalele cauze ale accidentelor de pe DN1C 	

Distribuţia pe ore şi zile a accidentelor grave de pe DN1C

	

	Principalele cauze ale accidentelor produse pe DN1C sunt viteza neadaptată la condiţiile de drum şi neacordarea de prioritate. În primele șase luni ale acestui an, peste 63% dintre evenimente s-au produs în zilele de marţi, vineri şi sâmbătă, iar în jurul orei 13 s-au produs peste 18% dintre accidente.

Se evidenţiază ca zone cu risc crescut de producere a accidentelor rutiere poziţiile kilometrice:
•	km 2-3, judeţul Cluj;
•	Km 137, judeţul Mureş.
Având în vedere aceste aspecte, pentru a preveni producerea de accidente rutiere grave, poliţiștii vor desfăşura, în perioada 15 iulie - 31 august, acţiuni punctuale de combatere a principalelor cauze generatoare, în zilele şi intervalele orare cunoscute cu risc sporit de accident.
Pentru eficiența activităților, se va face o inventariere a semnalizării rutiere orizontale şi verticale și se va verifica starea de viabilitate a drumurilor, astfel încât, împreună cu adminstratorul drumului public şi  adminstraţiile publice locale, să se remedieze dificienţele constatate.
La acțiuni vor lua parte, pe lângă polițiști rutieri și polițiști de la formațiunile de ordine publică, iar dimensionarea forţelor angrenate va ţine cont de intensitatea traficului rutier şi problematica specifică fiecărui sector de drum. O importanță deosebită se va acorda activităților de educație rutieră și informare a participanților la trafic cu privire la riscurile pe care le presupune nerespectarea legislației rutiere și în privința măsurilor luate de poliție pentru reducerea numărului și consecințelor accidentelor de circulație.

CENTRUL DE INFORMARE ŞI RELAŢII PUBLICE 
E-mail: presa@politiaromana.ro
Telefon: / Fax: 021-316.66.65